בעונת 2021/22 חזרה הליגה למתכונתה הרגילה, וגמר הליגה התקיים בין גולדן סטייט ווריורס, בראשות סטפן קרי, לבין בוסטון סלטיקס, בראשות ג'ייסון טייטום. למרות שיתרון הביתיות היה בהתחלה של הווריורס, הם הפסידו את המשחק הראשון בצ'ייס סנטר, וניצחו את השני. גם הסלטיקס הפסידו את המשחק הראשון ב-TD גארדן וניצחו את השני. הסדרה חזרה לקליפורניה בשוויון 2–2, ושם ניצחו הווריורס 104–94 והיו מרחק ניצחון אחד בבוסטון מאליפות. ב-16 ביוני 2022 ניצחו הווריורס 103–90 בביתה של בוסטון וזכו באליפות החמישית בתולדותיהם. קרי זכה לראשונה בקריירה בפרס ה-MVP של סדרת הגמר, לאחר שבמשחק האחרון קלע 34 והוביל את קבוצתו לאליפות רביעית וגמר שישי בתוך שמונה שנים.
חסות.
כחלק משותפות רב שנתית שהחלה ב-2018, שירות הטלוויזיה באינטרנט YouTube TV הפך לנותן החסות של גמר ה-NBA.
מאזנים קבוצתיים.
הופעות בגמר.
הסטטיסטיקה שלהלן מתייחסת לניצחונות והפסדים בסדרות, לא למשחקים בודדים שניצחו והפסידו. עבור סטטיסטיקות משחק בודדות, גלול יותר למטה.
סדרת הטוב מ-7
ב.מ.וו. M6
ב.מ.וו. Ε60
הפיגוע בשדי תרומות
הפיגוע בשדי תרומות הוא פיגוע התאבדות שבוצע ב-19 ביוני 2003 במושב שדי תרומות שבביכורה שבדרום עמק המעיינות כ-4 קילומטרים צפונית למחסום הבקעה, בפיגוע נרצח אבנר מרדכי, בן 63 תושב המושב.
הפיגוע התרחש כ-7 חודשים לאחר הפיגוע בסניף הליכוד בבית שאן, אבנר היה יו"ר הסניף ופעיל ותיק של המפלגה.
הפיגוע היה הראשון באזור עמק בית שאן מאז הסכם השלום עם ירדן.
הפיגוע.
הפיגוע התרחש בשעה 6 בבוקר ביום חמישי ה-19 ביוני 2003, המחבל אחמד עבאהרה, בן 20, תושב הכפר יאנון צעד מהכניסה הדרומית של המושב שדי תרומות לכיוון צפון, המחבל התכוון לבצע את הפיגוע בתחנה ביישוב או להמשיך לבית שאן, אך מאחר שצעד במשך כמה שעות, נכנס לצרכניית היישוב, שם בעל הצרכנייה הביא לו מים, והמחבל פוצץ עצמו.
עדי ראייה סיפרו כי זיהו את המחבל מגיע למקום, הולך באזור התחנה ומתקדם לכיוון המכולת, שם זוהה על-ידי המצלמות במעגל סגור, בנוסף גם מסרו שהמחבל נראה עצבני ומאוד חשוד לפני ביצוע הפיגוע.
עד ראייה נוסף סיפר כי "אין ספק שהמחבל המתאבד התכוון בסופו של דבר לעלות לאוטובוס מהתחנה שנמצאת מול חנות המכולת", אותו עד ראייה סיפר בנוסף גם "הסתכלתי לו בעיניים, נתתי לו מבט מאיים הוא ממש התקרב אלי. היה לו תיק צד כחול גדול ומלא. בשלב מסוים הוא היה ממש מולי, אבל נתתי בו כזה מבט שהוא מייד חתך לכיוון המכולת. בפתח המכולת יש בקבוקי שתייה. הוא נגע ביין, הסתובב והסתכל לעברי. ראיתי אותו נכנס למכולת, ואז היה פיצוץ גדול ובלאגן. הכל בער. אני בטוח שהוא רצה לעלות לאוטובוס. ראו עליו שהוא לחוץ ועצבני".
לאחר הפיגוע.
כמה דקות לאחר הפיגוע הגיעו למקום צוותי מד"א והמשטרה, ניצב יעקב בורובסקי שהיה במקום אמר כי האירוע יכול היה להסתיים בצורה קשה הרבה יותר. לדבריו, "המתאבד הגיע לסביבת חנות המכולת כדי לארוב לאוטובוס או לקהל גדול יותר. הוא הופרע על-ידי בעל המכולת, וכתוצאה מההפרעה הזו הוא התפוצץ בחנות ולא בתחנה המחבל לא התכוון כלל להיכנס למכולת, כשעה לאחר הפיגוע כביש הבקעה נחסם לשני הכיוונים בין המושב לבין מחסום הבקעה.
הזרוע הצבאית של הג'יהאד האסלאמי גדודי אל-קודס לקחה אחריות על הפיגוע.
כמה חודשים לאחר הפיגוע, נקראה הצרכנייה ביישוב על שמו של אבנר מרדכי שנרצח בפיגוע.
שיער 265
ח'ודוד אל-עאלם
בקשאמשון
בקשאמשון (בהונגרית: Békéssámson) הוא כפר בנפת אורושהאזה שבמחוז בקש בדרום מזרח הונגריה. עד ל הייתה בו קהילה יהודית קטנה.
כמו יישובים רבים באירופה גם מספר התושבים בבקשאמשון נמצא בירידה. בשנת 1990 חיו בכפר 2,577 תושבים, ובשנת 2021 רק 2,233 תושבים.
האזור מיושב לפחות מהמאה ה-11, ומתקופה זו יש בכפר שאריות של כנסייה.
יהודי בקשאמשון.
יהודים ישבו בבקשאמשון במאה ה-19 וב-1944 נרצחו בשואת יהודי הונגריה.
צ'נאדאפאצה
צ'נאדאפאצה (בהונגרית: Csanádapáca) הוא כפר בנפת אורושהאזה שבמחוז בקש בדרום מזרח הונגריה. עד ל הייתה בו קהילה יהודית קטנה.
כמו יישובים רבים באירופה גם מספר התושבים בצ'נאדאפאצה נמצא בירידה. בשנת 1990 חיו בכפר 2,982 תושבים, ובשנת 2021 רק 2,328 תושבים.
אזור זה היה מיושב כבר בתקופה הפרהיסטורית. במהלך חפירות במקום התגלו ממצאים מתקופת הברונזה.
יהודי צ'נאדאפאצה.
יהודים ישבו בצ'נאדאפאצה במאה ה-19 וב-1944 נרצחו בשואת יהודי הונגריה.
מעגלי פורד
Superache
Superache הוא אלבום האולפן השני של הזמר-יוצר האמריקאי קונאן גריי. האלבום יצא לאור ב-24 ביוני 2022 על ידי חברת התקליטים ריפבליק רקורדס.
רקע וסינגלים.
במרץ 2020 הוציא גריי את אלבום הבכורה שלו, "Kid Krow", שזכה לשבחים ולהצלחה מסחרית, וכן הגיע למקום החמישי במצעד הבילבורד 200. מתוך האלבום יצא הסינגל "Heather", שזכה להצלחה רבה ונכנס למצעדים שונים ברחבי העולם, ובהם למקום ה-46 במצעד הבילבורד הוט 100. מאוחר יותר, ב-13 באוקטובר הוציא גריי את הסינגל "Fake", בשיתוף עם הזמר האמריקאי לאוב. אחריו, ב-19 בפברואר 2021 פרסם את הסינגל Overdrive, שהגיע למקום ה-19 במצעד ההוט 40 הניו זילנדי.
ב-7 במאי 2022 פרסם גריי את הסינגל הראשון מתוך האלבום, "Astronomy". ב-15 ביולי יצא הסינגל השני, "People Watching", לצד וידאו קליפ. הסינגל זכה להצלחה ברשתות הסטרימינג וצבר למעלה מ-115 מיליון השמעות בספוטיפיי. ב-29 באוקטובר יצא הסינגל "Telepath", שהתברר כי בסופו של דבר לא נכנס לאלבום. ב-21 בינואר יצא הסינגל השלישי, "Jigsaw", שדורג במקום ה-27 במצעד הרוק &amp; אלטרנטיבי של בילבורד.
ב-4 באפריל פרסם גריי באינסטגרם תמונה של יד האוחזת בוורד, ובאתר הרשמי שלו הוצגה אנימציה של ורד לצד טיימר. לאורך השבוע, נפלו מהוורד עלים אשר חשפו את האותיות המרכיבות את שם האלבום. בסיומו, ב-11 באפריל הכריז גריי רשמית על האלבום ועל תאריך יציאתו, וכן פרסם את עטיפתו. מספר ימים לאחר ההכרזה, פרסם גריי את הסינגל הרביעי מתוך האלבום, "Memories". ב-19 במאי יצא הסינגל החמישי, "Yours". לשניהם יצאו וידאו קליפים.
דורותי סקארבורו
אמילי דורות'י סקארבורו (באנגלית: Emily Dorothy Scarborough; 27 בינואר 1878 – 7 בנובמבר 1935) הייתה סופרת אמריקאית שכתבה על טקסס, פולקלור, חקלאות כותנה, סיפורי רוחות ושדים, ועל חיי נשים בדרום מערב ארצות הברית.
ראשית חייה.
סקארבורו נולדה בעיירה קטנה (שאינה קיימת עוד) בשם מאונט כרמל, במחוז סמית' במדינת טקסס. בשנת 1882, כשהייתה בת ארבע, עקרה משפחתה מטעמי בריאות לסוויטווטר, טקסס, מכיוון שאמה הייתה זקוקה לאקלים יבש יותר. בשנת 1887 עקרה המשפחה מסוויטווטר לווייקו, כדי שהילדים יזכו לחינוך טוב במכללת ביילור.
קריירה.
על אף שיצירתה של סקארבורו מזוהה עם טקסס, את לימודיה השלימה באוניברסיטת שיקגו ובאוניברסיטת אוקספורד, והחל ב־1916 לימדה ספרות באוניברסיטת קולומביה בניו יורק.
בקולומביה חיברה עבודת דוקטורט בנושא "העל טבעי בסיפורת אנגלית מודרנית". לימים יצאה העבודה לאור כמונוגרפיה. בהקדמה למהדורה מאוחרת כתבה חוקרת הפולקלור סילביה אן גריידר כי העבודה "זכתה לשבחים כה רבים מצד הפרופסורים והעמיתים שלה [של סקארבורו] עד שהיא ראתה אור כספר והפכה לעבודת עיון בסיסית".
בניו יורק באה סקארבורו במגע עם סופרים רבים, ובהם המשורר וייצ'ל לינדזי והסופרת עדנה פרבר. סקארבורו לימדה כתיבה יוצרת באוניברסיטת קולומביה, ובין תלמידיה היו קארסון מקאלרס ואריק ואלרונד.
ספרה המוערך ביותר, "הרוח" (שפורסם לראשונה בעילום שם ב־1925), נעשה מאוחר יותר לסרט באותו שם, בכיכובה של ליליאן גיש.
גבריאל לונדברג
גבריאל איפניי "איפה" לונדברג (בדנית: Gabriel Ifeanyi "Iffe" Lundberg; נולד ב-4 בדצמבר 1994) הוא כדורסלן דני המשחק בעמדות הרכז והקלע בפיניקס סאנס מה-NBA ובנבחרת דנמרק בכדורסל.
קריירה מקצועית.
ביולי 2019, לונדברג חתם בטנריפה לשנתיים עם אופציה לשלישית. אחרי שנתיים בבאסקט מנרסה, איתה עלה בעונת 2017/18 לליגת ה-ACB.
ב-13 ביולי 2020, לונדברג חתם בז'לונה גורה מהליגה הפולנית. הוא העמיד ממוצעים של 20.4 נקודות, 3.8 ריבאונדים, 5.4 אסיסטים ו-1.4 חטיפות למשחק בליגת ה-VTB במהלך עונת 2020/21.
ב-15 בפברואר 2021 הוא עזב את ז'לונה גורה וחתם בצסק"א מוסקבה להמשך העונה. ב-2 ביולי 2021, לונדברג חתם על הארכה לשלוש שנים במועדון הרוסי.
ב-27 בפברואר 2022, עקב הפלישה הרוסית לאוקראינה, הוא עזב את הקבוצה. בקבוצה האשימו אותו בהפרת חוזהו.
ב-12 במרץ 2022, הפיניקס סאנס מה-NBA החתימו את לונדברג על חוזה דו כיווני להמשך עונת 2021/22. בכך הוא הפך לשחקן הדני הראשון בהיסטוריה שחתם על חוזה NBA.
נבחרת לאומית.
לונדברג חבר בנבחרת דנמרק בכדורסל. בנובמבר 2020 הוא הוביל את הנבחרת לשני ניצחונות מפתיעים רצופים מול ליטא וצ'כיה הפייבוריטיות במוקדמות אליפות אירופה 2022. לונדברג קלע 28 נקודות בניצחון על ליטא, שכונה הניצחון הגדול ביותר בתולדות הכדורסל הדני. מול צ'כיה הוא קלע 38 נקודות, וצלף 7 מ-9 לשלוש.
דורותי סקרבורו
ההסברה הישראלית
השריפה בדלהי (2022)
שבטי המדיארים